ไวรัสโควิด-19 เซ็ตซีโร่ระบบมหาวิทยาลัยจากห้องเรียนสู่ออนไลน์
โอกาสท่ามกลางวิกฤติปี 63ในวิกฤติ มีโอกาสเสมอท่ามกลางวิกฤติโควิด-19ที่กำลังคุกคามมนุษยชาติและคนไทยอย่างน่าวิตก สิ่งหนึ่งที่เกิดขึ้นโดยอัตโนมัติคือ การปรับเปลี่ยนพฤติกรรมผู้คนในสังคมการ เซ็ตซีโร่ ระบบการจัดการศึกษา เป็นหนึ่งในปรากฏการณ์ที่เกิดขึ้น1 เม.ย.2563 กระทรวงการอุดมศึกษา วิทยาศาสตร์ วิจัยและนวัตกรรม (อว.) ที่รับผิดชอบมหาวิทยาลัย จึงถือเป็นวันดีเดย์ การจัดการเรียนการสอนแบบ ออนไลน์ ในระดับมหาวิทยาลัยเต็มรูปแบบ โดยจะจับมือกับบริษัทไมโครซอฟท์ (ประเทศไทย) หนึ่งในบริษัทผู้ผลิตและพัฒนาซอฟต์แวร์รายใหญ่ของโลก ยกระดับการเรียนการสอนออนไลน์ โดยใช้เครื่องมือเฉพาะทางแบบครบวงจร ผ่านระบบ Interactive Virtual Classroom หรือ คุณสมบัติห้องเรียนเสมือนจริง สามารถโต้ตอบได้หลายมหาวิทยาลัยในกรุงเทพฯและหัวเมืองใหญ่ เริ่มเปิดการเรียนการสอนออนไลน์บ้างแล้ว แต่อีกกว่า 100 สถาบันที่กระจายอยู่ในภูมิภาคทั่วประเทศ อาจยังไม่มีความพร้อม ดังนั้น ทีมเจ้าหน้าที่จากไมโครซอฟท์จะเข้าไปอบรมการใช้งานโปรแกรมให้กับทุกมหาวิทยาลัยรวมถึงการดูแลนิสิตนักศึกษาที่มีปัญหาการเข้าถึงอินเตอร์เน็ต ทำให้ไม่สามารถเรียนออนไลน์ได้ คาดว่าจะใช้เวลาประมาณ 1 เดือน มหาวิทยาลัยกว่า 150 แห่งและนิสิตนักศึกษาประมาณ 2 ล้านคน จะสามารถเรียนผ่านออนไลน์ได้สมบูรณ์ 100 เปอร์เซ็นต์ ดร.สุวิทย์ เมษินทรีย์ รมว.การอุดมศึกษาฯ กล่าวถึงการเตรียมความพร้อมและว่าโครงการจัดการเรียนการสอนออนไลน์นั้น ไมโครซอฟท์จะเป็นผู้ออกแบบโครงสร้างของระบบ Interactive Virtual Classroom For Higher Education ให้กับกระทรวงการอุดมฯ ซึ่งทางกระทรวงจะได้รับ Software License Microsoft Office 365 A1 (on Cloud) ไม่จำกัดจำนวนผู้ใช้ โดยทางไมโครซอฟท์ จะจัดทำเนื้อหาแนะนำการติดตั้งการใช้งานภาษาไทย จัดหาบุคลากรผู้เชี่ยวชาญในการให้คำแนะนำการติดตั้งและใช้งานร่วมกับบริษัท LannaCom โดยทั้งหมดไม่คิดค่าใช้จ่ายส่วนระยะเวลาดำเนินโครงการ สามารถเริ่มได้ทันที กระทรวงการอุดมฯ จะได้สิทธิในการใช้ระบบทั้งหมดหลังจากได้ดำเนินการติดตั้งเรียบร้อย ภายใต้กรอบความร่วมมือระหว่างกระทรวงการอุดมฯ กับไมโครซอฟท์แอปพลิเคชันไมโครซอฟท์ทีม กับบริการไมโครซอฟท์ ออฟฟิศ 365 เอ 1 (Microsoft Office 365 A1) รองรับการ ใช้งานบนระบบคลาวด์แบบไม่จำกัดจำนวนผู้ใช้ เพื่อให้มหาวิทยาลัยทั้ง 150 แห่ง และนิสิต นักศึกษาอีก 2 ล้านกว่าคน ได้ใช้โปรแกรมไมโครซอฟท์ทีมในการเรียนการสอนออนไลน์ โดยไม่มีค่าใช้จ่าย จะถูกนำมาใช้เป็นแพลตฟอร์มหลักสำหรับการเรียนการสอน ซึ่งคุณสมบัติจะเหนือกว่าระบบประชุมทางไกลผ่านวิดีโอทั่วไป อาทิ OneNote Class Notebooks สมุดบันทึกรายวิชาสำหรับการเรียนการสอนแบบออนไลน์ Microsoft White board กระดานดิจิทัลที่ใช้วาดเขียนพร้อมกันได้หลายคน Student Analytics ระบบวิเคราะห์การเรียนการสอนที่เปิดโอกาสให้อาจารย์ผู้สอนได้วัดระดับความสนใจและการมีส่วนร่วมในชั้นเรียนของนิสิต-นักศึกษาแบบเรียลไทม์ พร้อมวิเคราะห์หาตัวบ่งชี้ประสิทธิภาพในการเรียนรู้ต่อไป รองรับระบบการบ้านและการให้คะแนนในทุกขั้นตอน ทั้งยังเปิดให้ผู้เรียนสามารถตรวจสอบคะแนนจากการสอบและชิ้นงานต่างๆที่ส่งไปได้เสมอเพื่อความสะดวกสบายรองรับการเปิดห้องสนทนาประจำกลุ่ม สำหรับการแบ่งกลุ่มทำงานในวิชานั้นๆเป็นต้นดร.สุวิทย์ ระบุหันมาทางสถาบันอุดมศึกษา มหาวิทยาลัยหลายแห่งได้มีการประกาศความพร้อม สอนออนไลน์แล้ว อาทิ มหาวิทยาลัยธรรมศาสตร์ สอนออนไลน์ตั้งแต่วันที่ 23 มี.ค.นี้เป็นต้นไป เช่นเดียวกับจุฬาลงกรณ์ฯ มหาวิทยาลัยศรีนครินทรวิโรฒ (มศว) ส่วนสถาบันเทคโนโลยีพระจอมเกล้าเจ้าคุณทหารลาดกระบัง (สจล.) เริ่มมาตั้งแต่วันที่ 16 มี.ค.ที่ผ่านมา เป็นต้นดร.เชษฐา ทรัพย์เย็น ประธานที่ประชุมประธานสภาคณาจารย์และข้าราชการแห่งประเทศไทย (ทปสท.) กล่าวว่า คณาจารย์ทั่วประเทศมีความพร้อมรับความเปลี่ยนแปลง เบื้องต้นวิธีที่ง่ายที่สุดคือการสอนแบบไลฟ์สดผ่านเฟซบุ๊ก แต่อาจต้องเพิ่มลูกเล่นในการสอนผ่านหน้าจอให้น่าสนใจ นอกจากนี้ยังต้องผสมผสานกับการสั่งงานทางแอปพลิเคชันไลน์ เป็นต้นส่วน ผศ.จรูญ ถาวรจักร์ อธิการบดีสถาบันราชภัฏอุดรธานี และประธานที่ประชุมอธิการบดีมหาวิทยาลัยราชภัฏ (ทปอ.มรภ.) กล่าวว่า มหาวิทยาลัยราชภัฏทุกแห่งมีความพร้อม ระบบที่เตรียมรองรับก็ไม่ได้ซับซ้อน สามารถทำได้โดยผ่านโทรศัพท์มือถือ ซึ่งนักศึกษามีใช้ทุกคน ส่วนระบบอินเตอร์เน็ตก็ใช้ระบบโครงการเครือข่ายเทคโนโลยีสารสนเทศเพื่อพัฒนาการศึกษา หรือยูนิเน็ต เป็นหลัก ไวรัสโควิด-19 ถือเป็นวิกฤติแต่ก็เป็นโอกาสขณะที่ ผศ.ดร.วิโรจน์ ลิ้มไขแสง อธิการบดีมหาวิทยาลัยเทคโนโลยีราชมงคลอีสาน ประธานที่ประชุมคณะกรรมการอธิการบดีมหาวิทยาลัยเทคโนโลยีราชมงคล (ทปอ.มทร.) กล่าวว่า มั่นใจว่า มทร.จะไปรอดกับการเข้าสู่การเรียนการสอนระบบออนไลน์ แม้จะมาเร็ว แต่เราก็มีความพร้อม เช่น มหาวิทยาลัยราชมงคลอีสาน ลงทุนเตรียมระบบต่างๆรองรับมา 2-3 ปีแล้วกว่า 77 ล้านบาททีมข่าวอุดมศึกษา มองว่า นี่คือจุดพลิกผันของระบบการศึกษาไทยโดยการใช้เทคโนโลยีมาจัดการเรียนการสอน การสอนจากในห้องเรียนสู่นอกห้องเรียนที่หลายประเทศทั่วโลกใช้กันแล้วโดยการเริ่มต้นจัดการเรียนการสอนออนไลน์ของประเทศไทย จะทำให้ทั้ง ผู้สอน และ ผู้เรียน คุ้นเคยกับการใช้เทคโนโลยีกับการศึกษาและนั่นหมายถึงจุดเริ่มต้นของการปฏิรูปการศึกษาชาติเพื่อรองรับโลกในศตวรรษที่ 21 ของไทยที่มาเร็วกว่าที่คิดไว้.ทีมข่าวอุดมศึกษา
ท่ามกลางวิกฤติโควิด-19 ที่กำลังคุกคามมนุษยชาติและคนไทยอย่างน่าวิตก สิ่งหนึ่งที่เกิดขึ้นโดยอัตโนมัติคือ การปรับเปลี่ยนพฤติกรรมผู้คนในสังคม
ห้องเรียนออนไลน์,ระบบมหาวิทยาลัย,โควิด-19,เรียนออนไลน์,กระทรวงการอุดมศึกษา,เชษฐา ทรัพย์เย็น,ทีมข่าวอุดมศึกษา,การศึกษา